Mhix qiegħda f' demmi li nara l- griż , ċ- ċlampu u l- ħsejjes koroh tal- hajja imma mhix dejjem faċli tħalli l- kuluri jgħajjtu , x- xemx tizreg u jinstema dan il- ġażż aciduz . Ghaldaqstant sibt ruħi nikteb fuq l- iskur sakemm il- kuluri zgiccaw ħelu ħelu minn bejn is- swaba . Nista' ngħid li mill- bidu tas- sena 'l hawn , qatt ma stajt naqbad it- tram li ridt , insib post li jesghani u nerhila għal- għonq it- triq inħares 'l hinn u 'l haw mill- ħġieġ . Minflok , sibt ruħi tiela' u nieżel fi stazzjonijiet differenti jew ninqabad fuq il- plettform qalb it- thambiq u l- panikk tal- migemgha sakemm il- vagun li jgħodd għalija jaħrab ħelu ħelu . It- tajba hi li la naf il- vagun li rrid jien hux roża jew aħmar bit- tikek blu jonkella sewdieni , la naf jekk hux sejjer Patagonia jew Zion u lanqas l- iċken ħjiel ta' x' ħin jista jitfacca' għalkemm f' qalbi inħoss il- ħin kollu li minn mument għall- ieħor . . . mument li bħal donnu ma jasal qatt ! S' issa għadni nemmen li dal- vagun , il- vagun tat- tama , tan- nifs ġdid għadu għaddej fil- fatt fuq il- linji tiegħu . Inhoss li dis- sena t- tiftix għandu jieħu xejra oħra . L- għasluġ ittiekel jaħbat mal- istess għamara u fej inħares jidru il- marki tal- passi tiegħi jidħlu f' xulxin , maħnuqin bin- nuqqas tal- beraħ u fgati bl- iggamjar tal- egħluq . Il- moħħ jittewweb bil- kilba mgewwha għall- ġdid imma sadattant jizzghabel fuq il- ħmerijiet . Kollox frugħa ! Xi qliegħ għandu l- bniedem mit- taħbit tiegħu kollu li jġarrab taħt ix- xemx ? Diga' qed nieħu nifs is- sena l- ġdida b' dal- kliem jirbombja f' moħħi . Diga' ħadt nifsijiet oħra fi snin imgħoddija b' dal- istess kliem josmotli l- esseru griż u bajdani . Imma dak in- nhar m' għamilt xejn . Ma nixtieqx li jkun hemm darb ' oħra . Dik li tħares lura , tqalleb u ma ssib xej , kerha wisq . Issa bħal donnu qed jispellijieli sillaba sillaba . Belt il- Frugha nnifisha żiedet tabella ġdida tan- neon jimxi . Habib tiegħi , trid li nibqgħu bħan- nemel aħna ? Inpassu mill- istess toroq , maqbudin f' xibka li nafu biha imma nibqgħu ninsġu l- ħajt tagħha madwarna sakemm idejna stess ma jkollomx aktar saħħa , subghjna jimirdu bil- bugħawwieġ tal- istess moviment u mnifsejjna jittieklu u jisfaw fix- xej . . . bin- nifsijiet qerrieda tal- kastig . . ? Niftakarni f' performance ta' żmien ilu . L- ewwel waħda u l- aħħar waħda . Imma hemm ukoll kien tghezzez l- intern u hangar bl- għatx tiegħu għall- ħelsien mill- jasar . Gholejna f' salt , qattghajna x- xibka li kienet izzomna mal- art u ghajjatna bid- dwejjaq li ma kien recta xej . Gib nifs , Rig , Kol , gib in- nifs tal- hajja l- ġdida . . . Int tnibbet il- ħdura għall- bhejjem , u l- ħxejjex li bihom jinqeda l- bniedem . . . " Hsejjes Muzikali